মার্চ মাসের শেষ সপ্তাহ, কেমন যাবে আপনার দিনগুলি

আজ সপ্তাহের প্রথম দিন। প্রায় সকলেরই কম বেশি মনে প্রশ্ন জাগে কেমন যাবে এই গোটা সপ্তাহ। চাকরি থেকে শুরু করে পারিবারিক জীবন সব ক্ষেত্রেই মনে জিজ্ঞাসা থাকে। কী বলছে আপনার রাশি (Horoscope) জেনে নিন।

মেষ-সপ্তাহ বেশ ভালো যাবে। কর্মক্ষেত্রে শান্তি বজায় থাকবে। বিদেশযাত্রার যোগ আছে। অতিরিক্ত রাগকে নিয়ন্ত্রণ রাখাই বুদ্ধিমানের কাজ হবে। উচ্চশিক্ষার পরিকল্পনা সফল হবে। শিক্ষার্থীদের জন্য শুভ। চোখ ও পেটের সমস্যা দেখা দিতে পারে। মামলা-মোকদ্দমা থেকে দূরে থাকাই ভাল। বাড়িতে আত্মীয় সমাগম হবে। দাম্পত্য জীবন ভালো কাটবে।

আরও পড়ুন: তিন রাশির কপালে সিঁদুরে মেঘ! কী বলছে গ্রহের ক্যালকুলাস?

বৃষ- প্রেমের জন্য সপ্তাহটি বেশ ভালো। কর্মক্ষেত্রে উন্নতির যোগ। শেয়ার বাজারে লাভ দেখা যাচ্ছে, পরিকল্পনা করে পা রাখা ভালো। কর্মদক্ষতায় চাকরির স্থানে সুনাম অর্জন করতে পারবেন। পরিশ্রমের ফল পাবেন। যে কোনও কাজের চেষ্টা করতে পারেন, ফল শুভ হবে। কাজের ক্ষেত্রের বিভিন্ন দিক দিয়ে অনেক সুযোগ আসবে।

মিথুন- স্ত্রীর সুবাদে কোনও বিশেষ কাজের সুযোগ পাবেন। সপ্তাহজুড়ে মানসিক কোনও অশান্তি থাকতে পারে। তবে শীঘ্রই কাটিয়ে উঠতে পারবেন। শারীরিক অসুস্থতা একটু ভোগাতে পারে। গৃহনির্মাণে বাধা পড়তে পারে। সপরিবার ভ্রমণ হতে পারে। কর্মক্ষেত্রে বদলির সম্ভাবনা।

কর্কট- বেকারদের নয়া উদ্যোগ, নয়া কর্মযোগ। শরীর ভালো যাবে। তবে মাতৃস্থানীয়া কারও সঙ্গে মতবিরোধ হতে পারে। শিক্ষার্থীদের জন্য সময় ভালো যাবে। প্রতিবেশীর দ্বারা ব্যবসায় উপকার পেতে পারেন। কারও প্ররোচনায় হঠাৎ কোনও কাজে হাত দিয়ে দেবেন না। পারিবারিক অশান্তি মিটে যাবে। তর্ক বিতর্ক এড়িয়ে চলার চেষ্টা করুন। প্রেমের জীবন সুখের।

সিংহ– মানসিক কষ্ট বাড়তে পারে। কোনও ভালো সুযোগ হাতছাড়া হবে। বন্ধুদের দিক থেকে ক্ষতি হতে পারে। ব্যবসায় দুশ্চিন্তা বৃদ্ধি। তবে ব্যবসায় লাভের যোগ। শত্রুভয় থাকবে। চাকরির স্থানে কারও সঙ্গে বন্ধুত্ব হতে পারে। কাজের জায়গায় সুনাম বৃদ্ধি পাবে। দীর্ঘ দিনের পুরনো ইচ্ছা পূরণ হতে পারে। ছোটখাটো ভ্রমণের যোগ। যেকোনও কাজে মনের জোর রাখুন। আত্মবিশ্বাস বাড়ান। এই সপ্তাহে জ্বর, সর্দি, কাশিতে ভুগতে পারেন, তাই যত্ন নিন।

কন্যা- শরীরের প্রতি যত্নশীল থাকুন। সপ্তাহটা ভোগাতে পারে। প্রতিযোগিতামূলক কাজে জয়ের আশা রাখতে পারেন। কর্মস্থানে নিজের কিছু ভুলের জন্য সমস্যা বাড়তে পারে। স্বামী-স্ত্রীর সম্পর্কের মধ্যে রুক্ষতা বাড়বে। বিশেষ কোনও আলোচনা থাকলে সেরে ফেলুন। কর্মস্থানে ভালো পরিকল্পনার জন্য সুনাম বাড়তে পারে। গুরুজনের কথায় বিশেষ মনোযোগ দেওয়া প্রয়োজন। বিশেষ কোনও কাজের সুযোগ আসতে পারে। বাড়ির দায়িত্ব পালনে সক্ষম হবেন। বাড়িতে কোনও আনন্দঘন অনুষ্ঠানে সামিল হবেন।

তুলা– কোনও নামী ব্যক্তির সংস্পর্শে আসবেন। ধর্ম বিষয়ক আলোচনায় আপনার সুনাম বৃদ্ধি পাবে। কর্মক্ষেত্রে জটিলতা কাটতে পারে। প্রিয় কোনও বন্ধুর সঙ্গে দেখা হতে পারে। বন্ধুর কারণে কোথাও সম্মানিত হতে পারেন। ব্যবসার মনোবল বৃদ্ধি পাবে। যেচে উপকার করতে গিয়ে নিজে বিপদ ডেকে আনবেন না। দাম্পত্য জীবনে হঠাৎ করে অশান্তি শুরু হতে পারে।

বৃশ্চিক–কর্মক্ষেত্রে দায়িত্ব বৃদ্ধি। বাড়তে পারে মানসিক চাপ। ধ্যান করার দিকে মন দিন। শরীরের সমস্যায় বহু অর্থ ব্যয় হতে পারে। ভ্রমণের পরিকল্পনা সফল হতে পারে। প্রেমের জট ছেড়ে যাবে। ব্যয়ের প্রতি একটু বেশি নজর দিতে হবে। দাম্পত্য ক্ষেত্রে মতবিরোধ কেটে যাবে। শিক্ষার্থীদের জন্য সময় ভালো। আইনি জটিলতা এড়িয়ে চলুন। সাংসারিক শান্তি বজায় থাকবে। পুরনো শত্রুর কাছ থেকে বন্ধুর মতো ব্যবহার পাবেন।

ধনু– সঞ্চয়ের ইচ্ছা খুব বাড়তে পারে। সকলের সঙ্গে কথা খুব বুঝে বলবেন। সন্তানদের নিয়ে সংসারে কলহের সূত্রপাত। আইনি সমস্যায় পড়তে পারেন। নিজের প্রতিভা বিকাশ হবে। কোনও ভয় আপনার বুদ্ধিনাশ করতে পারে। আবেগের বশে কাজ করলে বিপদ হতে পারে। পেটের রোগে কষ্ট পেতে পারেন। বাড়ির পরিবেশ অনুকূল থাকবে। বাড়ির বড়দের শরীর নিয়ে একটু চিন্তা থাকতে পারে। উচ্চশিক্ষার জন্য বিশেষ সুযোগ আসতে পারে।

মকর– ব্যবসায় ক্ষতির আশঙ্কা। কর্মক্ষেত্রের পরিবেশ ভালো যাবে না, কর্তৃপক্ষের সঙ্গে মনোমালিন্য। শিক্ষার্থীদের উচ্চ শিক্ষার সুযোগ। শারীরিক সমস্যা থেকে মুক্তি পাবেন। ঘরের পরিবেশ অনুকূল থাকলেও বাইরের পরিবেশ তেমন উপযুক্ত হবে না। বাড়ির গুরুজনদের নিয়ে ভ্রমণ হতে পারে। প্রেমের ক্ষেত্রে চমক। নিজের ধৈর্যের জন্য প্রশংসা পেতে পারেন। সংসারে বা ব্যবসায় বিশেষ পরিবর্তন দেখতে পাবেন।

কুম্ভ– কর্মের পরিবেশ ভালো। পরিশ্রমের ফল পাবেন। উন্নতির যোগ। সন্তানদের বিষয়ে উদ্বেগ থাকলেও সপ্তাহের শেষের দিকে পরিস্থিতি অনুকূল। প্রতিবেশীদের সঙ্গে খুব বুদ্ধি নিয়ে চলতে হবে। ঋণের পরিমাণ বাড়তে পারে। মধুর ব্যবহার আপনাকে জনপ্রিয় করে তুলবে। সম্পত্তি রক্ষণাবেক্ষণের দায়িত্ব নিয়ে দাম্পত্য কলহের আশঙ্কা। আত্মীয়দের সঙ্গে মনোমালিন্য। মাইগ্রেনের সমস্যা ভোগাতে পারে।

মীন– দার্শনিক মনোভাব বাড়বে। নিজেকে সময় দেবেন। কর্মক্ষেত্রে প্রাপ্তির যোগ। সাংসারিক সমস্যার সমাধান। অতিরিক্ত বন্ধুপ্রীতি আপনাকে ভোগাতে পারে। প্রতিবেশীদের সঙ্গে সম্পর্ক খারাপ হতে পারে। শান্ত রাখার চেষ্টা করবেন। গুরুজনদের স্বাস্থ্যের উন্নতি। সন্তানদের কাজে গর্ববোধ। প্রশাসনিক দায়িত্বে ব্যাঘাত ঘটতে পারে। আয়ের থেকে ব্যয় বাড়বে। দাম্পত্য জীবনে সুখের সঞ্চার। প্রেমের সম্পর্কে দৃঢ়তা বাড়বে।