নবরাত্রির আগে, শুক্র গ্রহ বৃহস্পতির রাশিতে উদিত হবে, প্রভাব পড়বে এই ৩ রাশিতে

জ্যোতিষশাস্ত্রের (Astrology) একটি গুরুত্বপূর্ণ ভূমিকা রয়েছে মানবজীবনে। আমাদের প্রাচীন পুঁথিতেও এর উল্লেখ পাওয়া যায়। রাশিচক্রে (Zodiac Sign) মোট ১২ রাশি ও ৯ টি গ্রহের উল্লেখ রয়েছে। যখন গ্রহরা ঘর পরিবর্তন করেন তখন সকল রাশির ব্যক্তিদের উপরেই তার প্রভাব পড়ে। কোনও সময় নেতিবাচক, আবার কোনও সময় সদর্থক ভূমিকা নেয়। নবরাত্রির (Navratri) আগে, শুক্র গ্রহ বৃহস্পতির রাশিতে উদিত হবে। এর প্রভাব পড়বে এই তিন রাশির উপরে।

বৃষ: নবরাত্রির আগে, বৃষ রাশির জাতকদের উপর শুক্রের শুভ ভাব পরিলক্ষিত হবে। কর্মক্ষেত্রে মান, সম্মান বৃদ্ধি পাবে। আয় বাড়বে। কাজের পরিবেশ ভালো থাকবে। কর্তৃপক্ষের সঙ্গে সুসম্পর্ক বজায় থাকবে। ব্যবসায় লাভ হবে। ধন সম্পত্তি বৃদ্ধির সম্ভাবনা। বিবাহিত জীবন সুখের হবে।

আরও পড়ুন: মার্চ মাসের শেষ সপ্তাহ, কেমন যাবে আপনার দিনগুলি

সিংহ: সুসময় আসবে সিংহ রাশির জীবনে। মীন রাশিতে শুক্রের উদয় শুভ হবে। সম্পদ বৃদ্ধির সম্ভাবনা থাকবে যা আর্থিক অবস্থার উন্নতি। জমি, বাড়ি ক্রয় করতে পারেন। চাকুরিজীবী ও ব্যবসায়ীদের উন্নতি। সমাজে সম্মান বৃদ্ধি পেতে পারে। আপনি আপনার পরিবারের সদস্যদের কাছ থেকে সমর্থন পাবেন যা আপনার আত্মবিশ্বাস বাড়িয়ে তুলবে। গুরুজনদের সঙ্গে ভালো সময় কাটবে।

কুম্ভ: কুম্ভ রাশির জাতকদের জন্য সময়টি ভালো যাবে। আর্থিক উন্নতি। ব্যবসায় লাভের যোগ। যেকোনও বিষয় হঠাৎ করে কোনও সিদ্ধান্ত নেবেন না। রাগ, তর্ক এড়িয়ে চলুন, না হলে নিজের বিপদ ডেকে আনবেন। মানসিক শান্তি বজায় রাখুন। খরচ সামান্য বৃদ্ধি পেলেও সামলে নিতে পারবেন। সপ্তাহটি বেশ ভালো যাবে। জীবনে অনেক সুযোগ আসবে। ছোটখাটো ভ্রমণের পরিকল্পনা এই সপ্তাহে সফল হতে পারে।